Diari Oficial de la Generalitat Valenciana


Sumari del DOGV 5068, del 10-08-2005 (2005/8610)

Procés d'execució de títols no judicials número 734/2004-H.
-----------------------------------------------------------

### Dades del document

Número de DOGV
:   5068

Data del DOGV
:   10-08-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/8610


Organisme emissor
:   Jutjat de Primera Instància Número 19 de València

Tipus de document
:   Anunci

Procés d'execució de títols no judicials número 734/2004-H. [2005/Q8610]
  
Procediment: execució de títols no judicials 734/2004-H
  
Demandant: Caja de Ahorros de Castilla-La Mancha
  
Procurador: Jesús Quereda Palop
  
Demandat: Guadalaviar Gestión y Asesoría, SL
  
José Juan Tomás Porter, secretari del Jutjat de Primera Instància número 19 de València, faig saber:
  
Que en el procés d'execució que se seguix en este jutjat amb el número 734/2004 a instància de Caja de Ahorros de Castilla-La Mancha contra Guadalaviar Gestión y Asesoría, SL, sobre reclamació de quantitat, s'ha acordat traure a pública subhasta, pel termini de 20 dies, els béns que, juntament amb el preu de taxació s'indiquen tot seguit:
  
Béns que es trauen a subhasta i valoració d'estos béns:
  
Urbana, corral, part coberta, part descoberta al carrer de Don Alfonso, número 13, de Penen de Albosa, terme municipal de Requena, finca registral 59.521 del Registre de la Propietat de Requena. Valoració del bé: 10.500,00 euros (deu mil cinc-cents euros).
  
La subhasta tindrà lloc a la sala de subhastes de l'avinguda del Saler (Ciutat de la Justícia), 14, el dia 6 d'octubre, a les nou quaranta-cinc.
  
Condicions de la subhasta:
  
1. Els licitadors hauran de complir els requisits següents:
  
1r Identificar-se de forma suficient.
  
2n Declarar que coneixen les condicions generals i particulars de la subhasta.
  
3r Presentar el resguard d'haver dipositat al compte de dipòsits i consignacions d'este jutjat al BBVA número 4551/0000/05/0734/04 o que han prestat un aval bancari pel 30% del valor de taxació dels béns. Quan el licitador realitze el dipòsit amb les quantitats rebudes en tot o en part d'altri, es farà constar així al resguard a l'efecte del que disposa l'apartat 2 de l'article 652 de la Llei 1/2000, d'Enjudiciament Civil.
  
2. Només l'executant podrà fer postura reservant-se la facultat de cedir la rematada a altri.
  
3. Des de l'anunci de la subhasta fins a la seua realització es podran fer postures per escrit en sobre tancat i amb les condicions expressades anteriorment.
  
4. Quan la millor postura siga igual o superior al 70% de la valoració, s'aprovarà la rematada a favor del millor postor. Si siguera inferior, caldrà ajustar-se al que disposa l'article 670 de la Llei 1/2000, d'Enjudiciament Civil.
  
5. Que el certificat registral i la titulació sobre l'immoble que se subhasta es troba exposat al públic a la sala de subhasta esmentada adés, i s'entén que pel mer fet de participar a la subhasta tots els licitadors accepten com a suficient la titulació existent, així com que les càrregues o gravàmens anteriors, si n'hi ha, al crèdit de l'actor, continuaran subsistents i que el licitador els admet i accepta quedar subrogat en la responsabilitat derivada d'aquells, si la rematada s'adjudica a favor seu.
  
6. Si per força major, causes alienes al jutjat o per error s'ha assenyalat un diumenge o dia festiu i la subhasta no es poguera realitzar en el dia i hora assenyalats, s'entendrà que es farà al següent dia hàbil, a la mateixa hora, exceptuant-ne els dissabtes.